РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/132-15

2. април 2015. године

Б е о г р а д

З А П И С Н И К

96. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 2. АПРИЛА 2015. ГОДИНЕ

 Седница је почела у 9,35 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Весна Симић,заменик члана Бранке Јанковић, Драган Николић, Биљана Пантић Пиља, Светислав Вукмирица, Драган Половина, Жарко Мићин, Жарко Обрадовић, Петар Петровић и Балинт Пастор.

 Седници нису присуствовали чланови Одбора: Верољуб Арсић, Тања Томашевић Дамњановић, проф. др Јанко Веселиновић, Неђо Јовановић, Мирко Чикириз, Весна Бесаровић и Весна Мартиновић, као ни њихови заменици.

 Седници су присуствовали: Весна Ђагић, државни секретар, Наталија Павловић Шиниковић, помоћник министра и Татјана Зељковић Бабић, начелник из Министарства државне управе и локалне самоуправе.

 На предлог председника Одбора, једногласно (са 10 гласова за) је усвојен следећи

Д н е в н и р е д:

 - Усвајање записника 95. седнице Одбора;

 1. Разматрање Предлога закона о инспекцијском надзору, који је поднела Влада.

 Пре преласка на разматрање утврђеног дневног реда, Одбор јевећином гласова(са 9 гласова за један није гласао), усвојио записник са 95 седнице, одржане 20. марта 2015. године.

 Прва тачка дневног реда. Разматрање Предлога закона о инспекцијском надзору, који је поднела Влада.

 Одбор је размотрио Предлог закона о инспекцијском надзору, који је поднела Влада у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Седница је завршена у 9,40 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић